May 11th 2010, 10:54 AM #1
Ek het al baie gewonder wat is elke kerk se geloofsbelydenis. Ek weet ook nie of dit van gemeente tot gemeente verskil al is hulle deel van dieselfde denominasie nie. Miskien behoort jy nie aan 'n gemeente nie.......so wat bely jy? Het party kerke se geloofsbelydenis oor die jare verander soos wat die Bybel herskryf en verdraai word? In hoe 'n groot mate verskil ons van mekaar......en hoekom? Ek kan nie ons afrikaanse weergawe opspoor nie, maar hier is hy. (AGS/AFM South Africa)
May 11th 2010, 01:31 PM #2
Smaak my julle ouens is maar skrikkerig vir wat julle bely en glo. Ek sal maar so paar plasings hier doen.
Die huidige Geloofsbelydenis van die Ou Apostoliese Kerk.
Die Ou Apostoliese Kerk is een van die kerke wat ontstaan het uit die Katoliek Apostoliese Kerk en later die Nuwe Apostoliese Kerk uit. Dit is deel van 'n groep kerke wat bekend staan as Apostoliese Kerke, of Irvingisme.
In die bediening van die drie heilige sakramente, naamlik die Heilige Doop met water tot bekering in die Naam van Jesus Christus, die Heilige Avondmaal, waardeur ons vergifnis van sonde deur die bloed van Jesus Christus ontvang, en in die Heilige Verseëling, deur die handoplegging van 'n Apostel van Jesus Christus, waardeur ons die Heilige Gees ontvang, en in die beginning van die drie heilige sakramente, aan die siele in die doderyk deur middel van die lewende vir die dode.
May 11th 2010, 01:38 PM #3
Nou ja......hierdie ouens sin is so lank dat ek maar die Bybel gaan deurlees. Wat ek kan aflei is dat iemand 'n pakkie oor 'n muur gegooi het.......
Lees maar self op die skakel.....as jy genoeg tyd het. Ek haal net een paragrafie aan.
Belydenisskrifte - Nederlandse Geloofsbelydenis
Vir verdere informasie kliek op een van die volgende skakels:
May 11th 2010, 01:47 PM #4
Dit wil vir my voorkom of die NG en die NHK basies dieselfde is. Ek weet nou nie watter een om te kies nie......daar is 'n paar op die webblad, so ek kies maar die een. O gats, nee hy is ook baie lank, maar hier is die skakel (PDF)
Hier is 'n skakel vir die ander belydenisse:
Ek dink hierdie is 'n verkorte weergawe....soos hulle se "In a nutshell"
Die Skepper van die hemel, en die aarde,
Van waar Hy sal kom om te oordeel –
Die wat nog lewe en die wat reeds
Aahhhh....nou onthou ek die rympie. EK het in 1982 in Krugersdorp Wes se NG gemeente kekatkeseer toe ek gematrikuleer het te Nico Diederichs Tegniese Skool.
May 11th 2010, 01:54 PM #5
Kort en kragtig hierdie ene.....
Wie ons is en wat ons glo!
Ons is Protestante gered uit genade deur die versoeningsbloed van Christus Jesus. Ons glo in die hele Bybel as die geinspireerde Woord van God. Ons glo in die drie Enige God, die Vader, Seun en Heilige Gees. Ons glo in waaragtige bekering, in die wedergeboorte deur water en gees. Ons glo in die Heilige Sakramente soos deur Jesus ingestel is, naamlik, die Doop en die Heilige Nagmaal. Ons glo aan heiligmaking. Ons glo aan die doping met die Heilige Gees met spreke in vreemde tale.
Ons glo in die wederkoms van Christus Jesus. Ons glo aan 'n ewige hemel en 'n ewige hel. Ons glo aan al die gawes en werkinge van die Heilige Gees. Ons glo aan die egte Pinkster in sy volheid en in sy krag. Ons glo aan ware Goddelike genesing.
Hierdie is in kort die geloofsbely
May 12th 2010, 06:30 AM #6
Iets wat ek kan byvoeg. Nuwe lidmate in 'n gemeente. Word hulle vertel of gewys.....of 'n kursus gegee wat die kerk se geloofsebelydenis is? Dit is iets wat ek nie van bewus is wat ons met nuwe lede doen nie. Dit sal dalk 'n goeie ding wees om te doen.
May 19th 2010, 05:21 AM #7
Wat is die "die Heilige Avondmaal"
Dit is nagmaal reg? Sorry die afrikaans kry my nog soms onder.
May 19th 2010, 11:15 AM #8
Klink reg .
May 20th 2010, 10:31 AM #9
....en dit is NIE dieselfde as die onbybelse Rooms Katolieke "Eucharist" nie.
Nov 17th 2010, 05:49 AM #10
Nou toe nou.......die Doppers het Joodse wortels......en 'n klomp ander goeters.
Het jy al saam met 'n maat na sy of haar kerk toe gegaan en tydens die diens gewonder "Hoekom doen die Doppers dit nie ook so nie?" Die manier waarop die erediens verloop, is heeltemal anders as dit waaraan jy gewoond is by jou tuisgemeente. Hulle doen byvoorbeeld praise-and-worship vir 'n halfuur, neem kollekte op en daarna volg die preek en met dié se einde is die diens ook verby.
Dit waaroor ons nou hier praat, staan bekend as liturgie. Dié fênsie woord is afkomstig vanuit die Griekse woord leitourgia wat in die Nuwe Testament diens of bediening beteken.
Die diens het sy oorsprong in die Joodse sinagoge gehad waar die Jode dit op die Sabbat bygewoon het. Die diens het begin deur die volk se belydenis van God as die enigste God. Daarna was daar 'n gebed uitgespreek wat gevolg is deur 'n amen, die Aäronitiese seën en die lees van die Heilige Geskrifte (wat natuurlik bestaan het uit die Ou Testament, maar veral die Pentateug, dit wil sê die eerste vyf boeke van die Bybel).
Dit het 'n groot invloed op die eerste Christene se samekomste gehad en daar is 'n duidelike lyn van gebruike wat oorgedra is vanuit die sinagoge. Die vroeë Christelike kerk het ook vanuit die Skrif (Ou- sowel as Nuwe Testament) geleer. Paulus het gevra dat dié geskrifte hardop gelees moes word in die samekomste. Die gemeentes het ook soos in die sinagoges gebid en dit gevolg met 'n amen. Die groet en die seën het ook dan gevolg. Die diens van barmhartigheid, asook die sakramente (die doop en nagmaal), kom egter spesifiek uit die Nuwe Testamentiese samekomste (Handelinge 2:42, 46 en 20:7).
Baie eeue later, tydens die Reformasie, is dit opnuut beklemtoon dat die erediens gaan oor 'n ontmoeting tussen God en sy volk. Die hele erediens moet so saamgestel wees dat God en sy volk mekaar ontmoet in die vorm van 'n wederkerige gesprek. Die belangrikste aspekte van die liturgie in die reformasie was:
•Skriflesing en prediking: Die prediking word die fondament van die erediens. Ware aanbidding vind plaas waar die Woord uitgaan na die kerk en die kerk antwoord met gebed en lofprysing aan God.
•Die sakramente (doop en nagmaal): Die bediening van die sakramente is deur 'n goeie onderrig voorafgegaan sodat die gemeente dit kon verstaan. Die klem is gelê op die suiwer bediening en hiervoor het formuliere ontstaan.
•Skuldbelydenis: Hiertydens het die gemeente hulle skuld voor God bely.
•Geloofsbelydenis (Apostolicum): Die gemeente bely hulle geloof in die enigste ware God – Vader, Seun en Heilige Gees – saam met die kerk van alle eeue.
•Sang en gebed: Meer waarde word toegeken aan die gemeentesang. Psalms word beklemtoon en in plaas daarvan dat slegs enkele verse gesing is, is die Psalms in hulle geheel gesing. Die gebed het ook 'n sentrale rol in die liturgie begin speel met dankgebede, smeekgebede en voorbidding. Daar was hiermee gepoog om die liturgie suiwer op die Bybel te grond. Daar was nie 'n vaste orde in die elemente van die liturgie nie, maar dit moes ordelik geskied en maklik vloei. Vandag se Gereformeerde erediens het verder hierop gebou. Ons beklemtoon ook die feit dat die erediens 'n dialoog met God is en uit die volgende elemente bestaan:
•Die Ontmoetingsdiens wat bestaan uit die votum, seëngroet, lofliedere en geloofsbelydenis. Met die votum verklaar die gemeente hulle gerigtheid op God. Dit is die gemeente wat handel en daarom word verklaar dat die samekoms amptelik is. God ontmoet sy gemeente deur voorlesing of deurdat die sing van die berymde lied uitgespreek word. Die seëngroet is die seën van God vir die samekoms, en die gemeente antwoord hierop deur lofliedere te sing. Met die geloofsbelydenis stel die gemeente hulself as 'n eenheid in geloof voor God. Dit kan hardop gelees, opgesê of gesing word. Met die amen aan die einde, eien die gemeente die geloofsbelydenis.
•Die Verootmoediging- en Versoeningsdiens bestaan uit die belydenis van sonde en sekerheid van versoening deur Christus. Dit kan afsonderlik geskied. Die diens bevat die nederige toetrede van die gemeente in die heilige teenwoordigheid van God. Dit sluit die aanhoor van God se eise, skuldbelydenis, vryspraak en die afkondiging van die Wet as bewys van dankbaarheid in.
•Die Woorddiens bevat gebed om verligting deur die Gees, selfstandige Skriflesing, Skriflesing met prediking en sakramente. Gebed om verligting is belangrik om die verduisterde hart en verstand van die mens ontvanklik te maak vir die Woord. Die Skriflesing vorm die hoogtepunt van die erediens. Skriflesing waaruit die prediking kom, stel God aan die Woord en het die verdere doel om die gemeente die teks beter te laat verstaan. Tydens die nagmaal hef die gemeente hulle harte tot Jesus Christus en het hulle gemeenskap met sy liggaam. By die doop aanskou die gemeente hoe God sy verbondsbeloftes toevertrou en hoe iemand in die verbond ingelyf word.
•Die Antwoorddiens is die gemeente se aktiwiteit en hulle antwoord hiermee op God se genade met nederigheid, belydenis en aanbidding. Met die amen na die preek, maak die gemeente die preek hulle eie. Nadat die Woord van God aangehoor is, bid die gemeente as antwoord daarop. Daarmee word die belangrikste deel van die gemeente se dankbaarheidslewe uitgedruk. Wanneer daar met gebed voortgegaan word, is die volgende aspekte in die gebed teenwoordig: lofprysing, aanbidding, eer, dank, skuldbelydenis, voorbidding, asook die beroep op die beloftes van God. Deur die sing van Psalms of Skrifberymings aanbid, smeek, bely, prys, verheerlik en verootmoedig die gemeente as 'n eenheid. Die gemeente bou mekaar op deur gemeentesang. Die liefdegawes vorm deel van die dankbaarheid op die Woorddiens. Hiermee dank die gemeente God vir die genadegawes.
•Die Wegstuurseën is die wegstuur van die gemeente onder die seënende hand van die Here.
Onthou altyd dat niks sommer-maar-net gedoen word nie. Ons gaan nie net kerk toe om na die preek te luister nie, maar om in gesprek te tree met God saam met die gemeente. Ek hoop dat die Doppers se erediens (liturgie) nou vir jou sin maak en dat jy ook aktief daaraan sal deelneem tot die volle eer van God.
Nov 17th 2010, 06:18 AM #11
Dis oordat ons almal op die forum mos eintlik wolwe in skaapklere is
Nov 17th 2010, 06:35 AM #12
Sjoe Phil.......dit het jou lank gevat om die draad op te spoor. Hy is al hier sedert 11 Mei 2010. Waar was jy al die tyd.......in die veld?
Nov 17th 2010, 06:37 AM #13
Johnny, Johnny, Johnny..... Wees versigtig, wees BAIE versigtig.... Dis nou die tweede maal in twee dae dat jy so tussen die lyne 'n aanval loots op die "Doppers" Ons is nie hier om mekaar, of mekaar se denominasies te veroordeel nie, ons is hier om by mekaar te leer... Niemand het nog ooit die AGS aangeval of veroordeel sover ek weet, op hierdie forum nie, toon asseblief ook daardie selfde respek vir lidmate van ander denominasies. (Ek het in elk geval 'n idee dat jy eendag op jou rug gaan val as jy sien hoeveel Doppers, Hervormers en NG lidmate jy in die hemel gaan raakloop....)
Nov 17th 2010, 06:45 AM #14
Gene....die eerste kerk op die draad wie se geloofsbelydenis ek geplaas het was juis die AGS kerk sin. Ek probeer met die draad elke denominsie se geloofsbelydeis plaas. Kon egter nie een vir die doppers kry nie, toe plaas ek die artikel met die web skakel. As ons weet wat elke ou glo dan sal ons dalk beter kan kommunikeer op die forum en mekaar dalk beter verstaan.......nie waar nie. Dan sal ALMAL dalk minder klippe gooi. Miskien moet jy 'n paar poste weer gaan lees en dan sal jy sien hoe die meerdehied op die forum JUIS die AGS en veral my pastore sleg se. Jy het my mandaat om dit te doen en te ondersoek.